Kulttuurikasvatussuunnitelma KUL-TA-polku

Kulttuuria ja taidetta jokaiselle lapselle ja nuorelle Kannonkoskella

Sisällysluettelo sivut

JOHDANTO 2-3

TYÖRYHMÄ JA YHDYSHENKILÖ 3

PAIKALLINEN YHTEISTYÖSUUNNITELMA 3

KULTTUURIKASVATUSSUUNNITELMA – Miksi sellainen pitäisi olla? 4

TAVOITTEET 4

SISÄLLÖT JA MENETELMÄT 4-5

TOTEUTTAJAT 5

KUL-TA -POLKU LUPAUS 5

KULTTUURIKASVATUSSUUNNITELMA VUOSILUOKITTAIN 5-10

**Käsissäsi on LUONNOS uudesta Kannonkosken Kulttuurikasvatussuunnitelmasta, KUL-TA -polku eli kulttuuria ja taidetta jokaiselle lapselle ja nuorelle Kannonkoskella. Luonnos etenee syksyn 2022 aikana sivistyslautakuntaan käsiteltäväksi ja hyväksyttäväksi. Sitä ennen kuntalaisilla on mahdollisuus kommentoida ja ideoida suunnitelmaa joko suoraan nuoriso-, kulttuuri- ja hyvinvointivastaavalle 044 4596151 tai** **tarja.alainen@kannonkoski.fi** **tai Kannonkosken kunnan kotisivujen palautekanavan kautta**. **Voit myös ilmoittautua yhteistyö- kumppaniksi ja / tai tapahtumien ja työpajojen toteuttajaksi.**

**Kulttuurikasvatussuunnitelma KUL-TA -polku**

**Kulttuuria ja taidetta jokaiselle lapselle ja nuorelle Kannonkoskella**

**JOHDANTO**

Kannonkosken kunnan Kulttuurikasvatussuunnitelma KUL-TA -polku on laadittu tukemaan opetusta sekä koulun ja kulttuuritoimijoiden välistä yhteistyötä. Suunnitelma etenee polun lailla päiväkoti-ikäisistä yläkouluun saakka. Suunnitelma edistää lasten ja nuorten osallisuutta, sekä yhdenvertaisia ja tasa-arvoisia mahdollisuuksia kulttuuristen teemojen saatavuudessa. Kulttuurikasvatussuunnitelma on rakennettu koulun, päiväkodin, kirjaston, nuorisotoimen, kulttuuritoimen, kansalaisopiston, seurakunnan ja 3. sektorin kanssa yhteistyössä.

**Kulttuurikasvatussuunnitelma on kaksitasoinen sisältäen perustason ja syventävän tason**. Perustaso on kunnassa vuosittain samansisältöisenä toistuva minimitaso, jonka tavoitteena on tukea opetusta laaja-alaisen osaamisen näkökulmasta. Syventävä taso tukee perustason kulttuurikasvatussuunnitelmaa. Syventävässä tasossa on vuosikohtaisia vaihteluita, ammattitaitelijoiden vierailuja ja rajatulle osallistujamäärälle suunnattuja sisältöjä.

**Kulttuurikasvatussuunnitelma sisältää vuosiluokittain jaotellun ohjelman,** joka linkittyy luokka-asteiden opetussuunnitelmiin. Kun tietyt toimenpiteet toteutuvat suunnitelmallisesti ja säännöllisesti tietyillä vuosiluokilla, pääsevät kaikki lapset ja nuoret niistä osallisiksi. Kulttuurikasvatussuunnitelman **materiaalipankki** tarjoaa myös valmista opetusmateriaalia opettajien ja ohjaajien käyttöön sekä suuntaa antavan **kulttuurikasvatuksen vuosikellon**. Lapset ja nuoret pääsevät osalliseksi kulttuuripolun sisällöstä **niin kokijoina kuin tekijöinäkin**.

Kulttuurikasvatussuunnitelma sisältää kulttuurin vähimmäisvaatimukset siitä millaisia kulttuuripalveluita jokaisen kannonkoskisen lapsen ja nuoren tulisi vuosittain saada. Vierailu kulttuurikohteessa tai elämys omalla koululla mahdollistavat ainutlaatuisia kokemuksia. **Tavoitteena on, että oppilas on perusopetuksen päättyessä tutustunut monipuolisesti eri kulttuurilajeihin ja keskeisiin paikallisiin kulttuurikohteisiin ja -toimijoihin.** Kouluilla on suuri vastuu kulttuurikasvatuksessa, koska koulujen avulla **tavoitetaan koko ikäryhmä**. Näin turvataan laaja-alaiset ja monipuoliset taide- ja kulttuurikokemukset kaikille lapsille ja nuorille. Esikoululaiset voivat osallistua sekä koulun, että päivähoidon sisältöihin.

Toiminnassa painotetaan kulttuuriperintökasvatusta. Kulttuuriperintö on kaikkia kuntalaisia yhdistävä positiivinen voimavara kestävän tulevaisuuden rakentamisessa. Se voi olla aineellista, aineetonta tai digitaalista. **Kulttuuriperintö on tulevaisuusperintöä**.

Kulttuurikasvatussuunnitelma sitoutuu **UNICEFin Lapsiystävällinen kunta -malli** tavoitteisiin. **Kulttuurikasvatussuunnitelman taustalla vaikuttavat** **uudistettu kuntien kulttuuritoimintalaki** (1.3.2019), joka määrittelee entistä tarkemmin kuntien kulttuuritehtävät ja -tavoitteet, sekä **opetussuunnitelman laaja-alaisen osaamisen osa-alueet**. Monessa toiminnossa yhdistyy useita osaamisen osa-alueita.

1. Ajattelu ja oppimaan oppiminen
2. Kulttuurinen osaaminen, vuorovaikutus ja ilmaisu
3. Itsestä huolehtiminen ja arjen taidot
4. Monilukutaito
5. Tieto- ja viestintäteknologinen osaaminen
6. Työelämätaidot ja yrittäjyys
7. Osallistuminen ja vaikuttaminen ja kestävän tulevaisuuden rakentaminen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ihmisenä ja kansalaisena kasvaminen

**TYÖRYHMÄ JA YHDYSHENKILÖ**

Kulttuurikasvatussuunnitelman laatimista, kehittämistä ja toteutumista koordinoi sivistys-lautakunta. Kulttuuritoimi kartoittaa suunnitelman vuosittaisia päivitystarpeita yhteistyössä koulun ja päiväkodin (tapahtumatyöryhmä) kanssa sekä seuraa toteutumista. Vuosittain tilastoidaan osallistuneiden lasten ja nuorten lukumäärät sekä toteutettujen toimenpiteiden määrä. Kulttuuripolun yhdyshenkilönä toimii kunnan nuoriso-, kulttuuri- ja hyvinvointivastaava tarja.alainen@kannonkoski.fi / 044 4596151

**PAIKALLINEN YHTEISTYÖSUUNNITELMA**

Kulttuurikasvatussuunnitelma on kunnassa tehty **yhteistyösuunnitelma** – kehys systemaattiselle koulun ja kulttuuritoimijoiden yhteistyölle, joka tarjoaa ajankohtaisia kulttuurimuotoja useiden eri toimijoiden yhteistyöllä. **Ammattimaisesti ja harrastajavoimin sekä itse tehty taide täydentävät toisiaan.**

Kulttuurikasvatussuunnitelman avainsanoja ovat

* saavutettavuus
* suunnitelmallisuus ja tavoitteellisuus
* tasa-arvoisuus ja yhdenvertaisuus
* osallisuus ja yhteisöllisyys
* laaja-alaisuus, moninaisuus, yhteistyö, vaikuttavuus
* paikallisten erityispiirteiden esiin nostaminen, kulttuuriperintökasvatus

Kulttuurikasvatussuunnitelma KUL-TA -polku on paikallinen suunnitelma, joka mahdollistaa **oman alueen kulttuuristen erityispiirteiden esiintuomisen**. Tämä tukee paikallisia alan toimijoita sekä juurruttaa asukkaita asuinympäristöönsä ja vahvistaa yhteisöllisyyttä. Paikallinen kulttuuritarjonta ja -perintö sisältää tutustumista paikallisesti mm. talonpoikaismuseoon, kulttuuriarkistoon, kulttuurireitteihin, luontokohteisiin, arkkitehtuurisesti merkittäviin rakennuksiin kuten kirkkoon, paikallisiin henkilöihin, kulttuuritapahtumiin, teemapäiviin tai -viikkoihin. Toisaalta Kulttuuripolku voi olla myös paikkasidonnaisuutta rikkovaa POP UP -toimintaa.

Kulttuurikasvatussuunnitelma on **moninaisuuden huomioiva suunnitelma**: ammattitaidetta laitoksista ja vapaalta kentältä, harrastajien ja vapaaehtoistoimijoiden taidetta, lasten ja nuorten itse tekemää taidetta ja moninaista kulttuuriperintöä – laaja näkemys kulttuurista. Taide sisältyy kulttuuriin.

**KULTTUURIKASVATUSSUUNNITELMA - Miksi sellainen pitäisi olla?**

**TAVOITTEET**

Ensi askeleet kulttuurin parissa otetaan jo ennen kouluikää. Tavoitteena on tavoittaa päivähoitolasten lisäksi myös kotihoidossa olevat lapset. Tavoitteena on antaa oppilaalle peruskoulun aikana kulttuurinen yleissivistys, tukea kulttuuri-identiteetin muodostumista ja valmistaa kulttuurien moninaisuuden ymmärtämisessä. Kulttuurikasvatus tukee lapsen ja nuoren kasvua rohkeaksi, luovaksi, kriittiseksi ja ilmaisuvoimaiseksi oppijaksi. Kulttuurin moninaisuuteen tutustuminen luo rohkeutta kohdata uusia taidemuotoja sekä liikkua taiteen ja kulttuurin rajapinnoilla ennakkoluulottomasti. Kulttuuripolku kannustaa harrastamiseen, omaehtoiseen kulttuuritoimintaan sekä kulttuurin monipuoliseen käyttöön. Jokainen Kannonkosken koulun oppilas osallistuu vähintään 1-2 kertaa vuodessa Kulttuurikasvatussuunnitelman sisältöön.

**SISÄLLÖT JA MENETELMÄT**

Kannonkosken kulttuurikasvatus on tutustumista eri kulttuurinaloihin ja -ilmiöihin, sekä oppimista kulttuurin ja taiteen avulla. Lapset ja nuoret ovat aktiivisia kokijoita ja tuottajia. Kulttuurikasvatus-suunnitelma ohjaa sosiaalisen ja kulttuurisen perinteen tapoihin ja taitoihin sekä monikulttuuri-suuden havaitsemiseen.

Kulttuurikasvatussuunnitelma sisältää seuraavia kulttuurin aloja:

- teatteri, ilmaisutaide, sirkus

- musiikki, tanssi

- kirjallisuus, sanataide

- kuvataide, muotoilu, kädentaidot, valokuvaus, sarjakuva

- perinnekasvatus, paikalliskulttuuri, kulttuuriperintö ja paikalliset henkilöt

- maailmankulttuurit ja kulttuurien välisyys

- arkkitehtuuri ja rakennettu ympäristö

- elokuva, media ja uudet kulttuurin alat

- demokratiakasvatus

- koulun oma juhla- ja tapahtumaperinne

- tunnetaidot, osallisuus, yhteisöllisyys

- kulttuurisisältöiset tapahtumat (sisältäen mm. ruokakulttuuri, kestävä kehitys, ehkäisevä

 päihdetyö, hyvinvoinnin edistäminen, liikennekasvatus, yrittäjyyskasvatus,

 kansainvälisyyskasvatus)

- monitaiteista taidekasvatusta

- Erityistaidetoiminta – soveltava taide

Kulttuurikasvatussuunnitelman toiminnallisia ”työkaluja” voivat olla vierailu kulttuurikohteeseen, taiteilijavierailu koululla, virtuaaliaineisto, yleisöesitys, työpaja, luontokohde, kulttuurisisältöinen retki tai tapahtuma, taidenäyttely tai vaikkapa elokuvanäytös. Kulttuuripolku voi myös sisältää tapahtuman ennakkotehtäviä tai jatkotyöskentelyä tunneilla. Lasten ja nuorten osallisuus ja vaikuttamismahdollisuudet ovat merkittävässä roolissa.

Mahdollisuuksien mukaan oppilas osallistuu myös Keski-Suomen taidelaitosten tarjoamiin näytöksiin, projekteihin tai tapahtumiin. 8. luokkalaiset osallistuvat valtakunnallisen kulttuurikasvatusohjelma Taidetestaajat tarjoamiin kulttuuritapahtumiin.

**TOTEUTTAJAT**

Kulttuuripolun sisältöjä toteuttavat yhteistyössä Kannonkosken kulttuurin sekä lasten- ja nuorten parissa työskentelevien verkosto: koulu, päiväkoti, kulttuuritoimi, kirjastotoimi, nuorisotoimi, hyvinvoinnin edistäminen, nuorten ohjaus- ja palveluverkosto, oppilashuoltoryhmä, kansalaisopisto, musiikkiopisto, aamu- ja iltapäivätoiminta, Harrastamisen Suomen mallin mukainen toiminta, MAISTUUKO? -ruokakasvatustyöryhmä, Ehkäisevän päihdetyön työryhmä, seurakunta, 3. sektori, vapaaehtoistoimijat, kulttuuri- ja taidealan ammattilaiset, sponsoroijat, Harrastakotona.fi sekä muut nettisivut ja virtuaaliaineistot.

Kulttuuripolun tarjonta on lapsille ja nuorille täysin maksutonta. Syntyvät kustannukset, kuten esim. pääsyliput ja kuljetukset, maksaa erillisen sopimuksen mukaan joko yksin tai yhteistyössä koulu, päiväkoti, kulttuuritoimi, nuorisotoimi, kirjastotoimi, sponsoroijat ja muut yhteistyökumppanit.

**KUL-TA -polku lupaus**

Kulttuurikasvatussuunnitelma KUL-TA -polku lupaa

* tuottaa yhdenvertaisia kulttuuripalveluja kannonkoskisille lapsille ja nuorille
* lisätä ja laajentaa kulttuuripalvelujen saatavuutta ja saavutettavuutta
* kehittää aktiivista ja laaja-alaista yhteistyötä alueen muiden toimijoiden kanssa
* luoda edellytyksiä ammattimaiselle taiteelliselle työlle ja toiminnalle
* edistää kestävää kehitystä

**KULTTUURIKASVATUSSUUNNITELMA VUOSILUOKITTAIN**

Kulttuurisuunnitelma KUL-TA -polku nostaa aiempaa suunnitelmallisemmin ja tavoitteellisemmin esiin jo toteutettuja toimintoja. Joukossa on myös uusia kulttuurin ja taiteen teemoja ja tapahtumia. Pääpaino on oman alueen kulttuurisissa erityispiirteissä ja resursseissa Suunnitelmassa on huomioitu kunnan talousarvio (kulttuuri- ja nuorisotoimi) sekä meneillään olevat hankkeet (demokratia, liikunnallisen elämäntavan edistäminen, ruokakasvatus ja Harrastamisen Suomen Malli). Lasten ja nuorten vapaa-ajan ryhmät, kerhot, leirit ja retket täydentävät kulttuurikasvatussuunnitelmaa.

Luokka-asteet on valittu siten, että kulttuurin teemat tukevat opetusta ja sisällöissä on mielenkiintoista vaihtelua luokka-asteittain.

**Kulttuurikasvatussuunnitelman konkreettinen toteutus kunnassa**

Alla on ensin kirjoitettuna auki **kulttuurikasvatussuunnitelman perustaso**, jossa työpajoissa ja käyntikohteissa lapset ja nuoret pääsevät tekemään paljon itse ja tutustumaan kattavasti eri taiteenaloihin.

Perustason jälkeen esitetään **syventävän tason** toiminta, eli esittävän taiteen kokonaisuudet, jotka eivät mene enää ikäryhmäjaon mukaan vaan ovat useimmiten tarjolla kaikille. Ne budjetoidaan erikseen sen mukaan, onko kunnalla esimerkiksi sopimus Konserttikeskuksen, Uulun ja/tai jonkun muun esittävän taiteen toimijan kanssa. Valmiita kokonaisuuksia syventävästä tasosta ei kuitenkaan voi kirjoittaa auki samalla tavalla kuin perustasolla, sillä ohjelmistot vaihtuvat vuosittain, samoin kuin kiertueella olevat esittävän taiteen tuottajat.

**Syventävästä tasosta pyritään vuosittain järjestämään koululla esim. teatteriesitys ja / tai konsertti / ammattitaiteilijoiden työpaja** (vuonna 2021 Teatteri Mukamas, vuonna 2022 School Breaks -konsertti – puhallinsoittimet ja breikkaajat, sekä biisintekopaja eskareille)

**Lisäksi 8. luokka osallistuu valtakunnalliseen TAIDETESTAAJAT -toteutukseen**  (vuonna 2022 Jyväskylässä Forum-teatteri ja Jyväskylän Sinfoniaorkesteri). Syventävästä tasosta voidaan valita vuosittain jokin painopistealue, kuten esim. musiikki tai kuvataide ym.

**VARHAISKASVATUS**

Yleistä varhaiskasvatuksessa

Kaikessa taiteenaloihin liittyvässä opetuksessa huomoidaan varhaiskasvatussuunnitelman laaja kohta “kulttuurinen osaaminen, vuorovaikutus ja ilmaisu” sekä nähdään lapsi nimenomaan aktiivisena toimijana. Kulttuuriseen osaamiseen kuuluu lapsen ikätason mukainen tutustuminen oman kunnan taiteilijoihin, rakennuksiin, näyttelytoimintaan tai luonnonympäristöihin. Kaikki taiteen tekeminen taas tukee vuorovaikutusta ja ilmaisua ja vahvistaa lapsen näkemystä itsestään luovana ja onnistuvana yksilönä.

Kaikille varhaiskasvatuksessa

- vuodenkiertoon kuuluvat juhlat ja niihin osallistuminen (päiväkoti)

- satutuokiot kirjastossa, oppiminen kirjaston käyttäjäksi (päiväkoti, kirjasto- ja kulttuuritoimet)

- retket lähiluontoon (päiväkoti, koulu & muut yhteistyökumppanit)

Syventävä taso

- osallistuminen esittävän taiteen esityksiin (päiväkoti yhteistyössä koulun sekä nuoriso- ja kulttuuritoimen kanssa)

**Ikäryhmittäin tapahtuva toiminta**

**\*0-3v Rytmikylpy**

Rytmikylpy-työpajoissa pienet pääsevät soittamaan mm. rumpuja ja helistimiä. Mukana on myös loruja, leikkejä, tanssia ja kehorytmejä. (päiväkoti, kulttuuritoimi)

**\*4v-5v, vaihdellen**

**Leikkiperinne**

Tehdään retki leikkipuistoon ja/tai haluttuun luontokohteeseen kiipeilemään, juoksemaan ja hyppimään. Mietitään millaisia leluja oli ennen, mitä ja miten leikittiin ja liikuttiin ennen kuin oli lähiliikuntapuistoja tai vaikkapa kiipeilytelineitä? Opetellaan vanhan ajan leikkejä, rakennetaan joku vanhan ajan lelu (surra, käpylehmä etc). Perinneleikkipäivä vaikkapa isovanhempien kanssa.

**Muotoilu, kuvanveisto**

Puhutaan muotoiluista ja kuvanveistosta ja siitä, miksi muistomerkkejä on olemassa. Katsotaan netistä esimerkkejä patsaista ja muista muotoiluun liittyvistä taideteoksista. Päiväkodilla työpajassa jokainen miettii mikä on omassa elämässä sellainen huippujuttu, jonka haluaisi muistaa vielä eläkeikäisenäkin ja muovailee (esim. savesta) tästä asiasta oman “muistomerkin”.

**Soittimen rakennus -työpaja**

Rakennetaan oma soitin kierrätysmateriaaleista. Rytmitellään, räpätään.

**PERUSKOULU**

Yleistä peruskoulussa

Seuraavat toimenpiteet toistuvat lähes vuosittain ja siten jokainen lapsi ja nuori pääsee toimenpiteistä osalliseksi ehkä useammankin kerran.

- koulun omat juhlat, tapahtumat ja teemapäivät

- oppilaskunnan, nuorisovaltuuston ja Lasten Parlamentin ideoimat ja toteuttamat tapahtumat

- vuodenkiertoon kuuluvat juhlat ja niihin osallistuminen

- paikallisessa taidenäyttelyssä käynnit (kirjaston näyttelytila)

- metsäpäivät, marjaretket, luontokohteet

- kirjastoyhteistyö: 0-2 lk oppiminen kirjaston käyttäjäksi, 3-5 lk kirjavinkkaukset, 6-9 lk sähköiset

 kirjaston palvelut, tiedonhakuopastus

- Demokratiakasvatus: vaalikäytännöt: pehmoleluvaalit 0-2lk, lasten vaalit 3-5 ja nuorisovaalit 6-9,

 nuorten VAIKUTA-päivä

- koulujen elokuvaviikko, 0-2 lk lyhyt elokuvat / elokuvakerho, 3-5lk yleinen Koulun elokuvaviikon

 lyhytfilmien materiaali ja 6-9 elokuvakasvatus (yrittäjyyskasvatus elokuvan keinoin 9. lk, tasa-arvo

 ja yhdenvertaisuus 8. lk, eläimet, ystävyys 7. lk, 6. lk trikkikuvaus / perspektiivihuijaus)

- välituntitoiminta: kuvisvälkkä, karaokevälkkä, liikuntavälkkä - vaihdellen

- Harrastusviikot ja teemapäivät vaihtuvasti (Harrastamisen Suomen Malli)

- Yrittäjyyskasvatus lasten ja nuorten ikä ja taidot huomioiden: mm. POP UP -yritysteemapäivät ja

 tunnit

- Mediataitoviikko

- Kestävä kehitys: vierailut Sammakkokankaalla 2. ja 7. luokka

- Ehkäisevän päihdetyön -teema, Mielen hyvinvointi -teema

Syventävä taso

- osallistuminen esittävän taiteen esityksiin

- retket kulttuurikohteisiin

- Taidetestaajat 8. lk

**Ikäryhmittäin tapahtuma toiminta** toistuu aina samalla ikätasolla ja siten varmistaa suunnitelmallisesti ja tavoitteellisesti, että jokainen lapsi ja nuori pääsee osalliseksi mahdollisimman monesta kulttuurin ja taiteen teemasta.

**Alakoulu**

**\*eskarit** **Ympäristökasvatus ja musiikkiliikunta**

Kannonkosken järvet ja kosket - mietitään mitä kaikkea hyötyä joista, järvistä tai koskista on ihmiselle ollut, miksi vesi liikkuu, mitkä eläimet tai kasvit ovat sopeutuneet elämään virtaavan

veden lähellä. Miten koskia voidaan suojella tai pitää puhtaana? Mitä tapahtuu vaikka karkkipussille, jos se tippuu veteen? Eskarin työpajassa tehdään uusi musiikkiliikunta- koreografia joka kuvaa Kannonkoskessa virtaavaa vettä. (eskarit, Kulttuuritoimi)

**Juhlaperinteet**

vuosittain tutustutaan tarkemmin yhteen tiettyyn juhlaperinteeseen, kuten esim. kekriin (ruokakasvatus, perinteet, kansanmusiikki etc), pääsiäiseen ja jouluun

**\*1.lk** **Sanataide. Liittyy opetussuunnitelman kohtaan S3 Tekstien tuottaminen.**

Tehdään retki kirjastoon opettelemaan sen käyttöä ja tutustumaan lastenosastoon. Koululla tutustutaan kannonkoskelaisiin tarinoihin ja vieraillaan esim. Peikonpesällä. Sanataidepajassa tehdään uusi tarina johon otetaan mukaan joko paikkoja tai henkilöitä vanhoista Kannonkosken tarinoista.

**Juhlaperinteet**

vuosittain tutustutaan tarkemmin yhteen tiettyyn juhlaperinteeseen, kuten esim. kekriin (ruokakasvatus, perinteet, kansanmusiikki etc), pääsiäiseen ja jouluun

**\*2.lk Valokuvaus ja paikallisperinne. Liittyy opetussuunnitelman kohtaan Tiedon hankkiminen**

**menneisyydestä.**

Retki tai metsäpäivä, jossa tutkitaan metsää ja myös siihen liittyviä uskomuksia. Mitä kaikkia olentoja metsässä uskottiin asuvan? Valokuvapaja pidetään koululla ennen retkeä, ja retkellä otetaan kuvia keijujen, maahisten tai muiden olentojen asunnoista, erikoisista puista tai kivistä tai muusta kiinnostavasta. Valokuvista tehdään näyttely koululle.

**Juhlaperinteet**

vuosittain tutustutaan tarkemmin yhteen tiettyyn juhlaperinteeseen, kuten esim. kekriin (ruokakasvatus, perinteet, kansanmusiikki etc), pääsiäiseen ja jouluun

**Luonto ja kestävä kehitys**

Sammakkokangas vierailut 2. ja 7. luokka

**\*3.-4. lk, vähintään 1 / vuosi**

**Draama. Liittyy opetussuunnitelman kohtaan Kulttuurinen osaaminen, vuorovaikutus ja ilmaisu**

Tutustutaan paikallisesti merkittäviin historian henkilöihin kuten esim. Eevert Lyytiseen ja hänen työnsä maanviljelijänä ja harrastukseensa valkokuvaajana. Käynti Nuottalan kotiseutumuseossa oppaan johdolla ja tutustuminen vanhan ajan esineisiin ja työkaluihin. – joka 2. vuosi (toteutettu keväällä 2022)

**Sirkus.**

Sirkuspajassa kokeillaan osataanko itse pitää yhtä montaa palloa ilmassa samaan aikaan

kuin sellainen henkilö, jonka pitää tietää kaikki kunnan tai jopa eduskunnan asiat!

**Sanataide. Mediataide**

Arvioiva kuvan katselu + työpaja tarinan rakentaminen kuvan ympärille

**Kirkkomusiikki ja historia, perinnekasvatus**

Kirkkovierailu – tilaan, urkuihin ja kirkkomusiikkiin tutustuminen, Kirkonrotta Kustaan seikkailu kirkkomaalla – perinneleikit

**Terveelliset elämäntavat, hyvinvoinnin edistäminen, ehkäisevä päihdetyö, mielen hyvinvointi**

4 KAVERUSTA -teemapäivä (lepo, ravitsemus, liikunta, ystävät)

**\*5. lk**

**Perinnekasvatus, historia ja musiikki. Liittyy opetussuunnitelman kohtaan Kulttuurinen moninaisuus rikkautena.**

Käynti Saarijärvellä Kivikauden kylässä ja tutustuminen esihistoriaan.

Työpajalla koulussa tutustutaan soitinten ja musiikin esihistoriaan.

**Terveelliset elämäntavat, hyvinvoinnin edistäminen, ehkäisevä päihdetyö, mielen hyvinvointi**

4 KAVERUSTA -teemapäivä (lepo, ravitsemus, liikunta, ystävät)

**Tutustuminen Ateneumin taidemuseo**on virtuaalisen vierailun sekä etä- ja jälkitehtävien avulla

**Yläkoulu**

**\*6.-9.lk**

**Ehkäisevän päihdetyön viikko**

oppitunti nuorilta nuorille 9. lk – 7. lk esim. Nuuska-agentti toimintamalli

oppitunnit 6. ja 8. luokka: miellekartat tupakka, keskustelua tukevat YAD-kortit, päihteisiin

liittyvät väittämät, päihteiden vaikutukset ympäristöön ja ilmastoon ym.

Ryhmäytyspolku, osallisuus, yhteisöllisyys, hyvinvoinnin edistäminen, kouluviihtyvyys

6. lk – Kutosleiri

7. lk syksy – GAME ÖVER -tapahtuma oman luokan kesken

8. lk syksy – GAME ÖVER -tapahtuma oman luokan kesken

6.-9. lk joka kevät – ILON ILTAPÄIVÄ -tapahtuma koko yläkoulun kesken

Oppilaat suunnittelevat ja ohjaavat toisille oppilaille ohjelmaa

CRAZY ART -tapahtuma, yläkoululaisille, kulttuurinen nuorisotyö

FEEL GOOD -messut 3 vuoden välein, yhteistyössä Kivijärven kanssa

**\*6.lk**

**Kuvataide ja arkkitehtuuri. Liittyy opetussuunnitelman kohtaan Taiteen maailmat**

Tutustutaan Kannonkosken kirkkoon, sen kuva-, tekstiilitaiteeseen sekä arkkitehtuuriin. Tehdään kierros hautausmaalla ja mietitään mitä kaikkea on mahdollista tutkia hautapaasien avulla: tilastotiede, historia, sukututkimus etc. Tutustutaan myös kirkonkylän kulttuuriraittiin.

**Tapakasvatus, kulttuuriperinne**

Itsenäisyyspäivän vastaanotto

**Tutustuminen Ateneumin taidemuseo**on virtuaalisen vierailun sekä etä- ja jälkitehtävien avulla

**\*7.lk**

**Mediataide. Liittyy opetussuunnitelman kohtaan S3 Suomea luodaan, rakennetaan ja**

**puolustetaan**

Tutustutaan Kannonkosken sotahistoriaan, Vartiolinnaan ja suojeluskuntatoimintaan. Käydään myös Kannonsahalla katsomassa Vesiratas-muistomerkki ja tutustutaan sahan historiaan ja merkitykseen paikkakunnalle. Mediataiteen työpajassa tehdään omalle ikäryhmälle läpi käydyistä kohteista lyhyt katsaus, joka herättää mielenkiinnon omaa kuntaa kohtaan.

**Historia**

Karmeat käräjät -oppimispaketti

**Luonto ja kestävä kehitys**

Sammakkokangas vierailut 2. ja 7. luokka

**\*8.lk**

**Taidetestaajat**, 2 vierailua

**Perinnekasvatus, historia ja musiikki.** Liittyy opetussuunnitelman kohtaan Kulttuurinen moninaisuus rikkautena.

Toiminnallinen, ylisukupolvinen talkootoiminta syksyllä sankarihaudoilla ja evakkomunkkien historiaan ja sankarihautaan tutustuminen

Seppeleenlasku talvisodan päättymisen muistopäivänä

**\*9.lk**

**Luova työ ammattina. Liittyy opetussuunnitelman kohtaan Työelämätaidot ja yrittäjyys (L6).**

Katsotaan Luova työ ammattina-video (useita olemassa). Lisäksi haastatellaan vaihtuvasti jotain lähialueen taiteilijaa ja keskustellaan taiteen tekemisestä tai taidekasvatuksesta työnä. Taiteilija esittelee työtään myös työpajan kautta – teemana paikallinen luonto: kosket ja järvet.

Ajokortti työelämään -koulutus – Työelämätaidot ja Yrittäjyyskasvatus

**Kannonkosken päätöksenteon kulttuuria. Liittyy opetussuunnitelman kohtaan S2 Demokraattinen yhteiskunta**

Tutustutaan kannonkoskelaisiin yhteiskunnallisiin vaikuttajiin kuten entisiin kansanedustajiin. Mitä

kansanedustaja tekee, tai mikä on vaikka kunnanvaltuusto? Mitä on demokraattinen päätöksenteko? Haastatellaan esim. nykyistä kunnanjohtajaa ja/tai lautakunnan/valtuuston puheenjohtajaa ja otetaan selvää millaista työ on. Osallistuminen vaaleihin ja vaalikäytännön harjoittelua.

**KULTTUURIKASVATUSSUUNNITELMAN SYVENTÄVÄ TASO**, esittävät taiteet

Kannonkosken kunnan vakiintuneita käytäntöjä/esiintyjiä esittävän taiteen puolella ovat

-oman alueen pelimannit

-nuoriso- ja kulttuurivastaavan kokonaisuudet

-Konserttikeskus

-teatteri Mukamas

-muut ajankohtaiset esittävän taiteen yksiköt

Kulttuurikasvatussuunnitelma päivitetään vuosittain ja suunnitelma täydentyy vielä siten, että siihen liitetään

* Suuntaa antava kulttuurikasvatuksen vuosikello
* Kulttuurikasvatuksen käsitteitä

Luonnosversion muokkaustarvetta tarkastellaan saatujen palautteiden pohjalta. Kulttuurikasvatussuunnitelma KUL-TA -polku astuu voimaan, kun suunnitelma on käsitelty ja hyväksytty sivistyslautakunnassa.